ඔබ ඔබ ගැනත් රට ගැනත් හිතා රට වෙනුවෙන් යුතුකම් ඉටු කළ යුතුය.ශ්‍රී ලංකා ගුවන් හමුදාවේ විරෝදාර ගුවන් භටයකු ලෙසින් මුළු දේශයම අපේක්ෂා කරන තිරසාර සාමය වෙනුවෙන් අභීතව, එකාවන්ව සටන් වදිමින්ද උදාරකර ගත් සාමය සදා රකිනු උදෙසාද තම තාරුණ්‍යය කැප කරමින් මාතෘභූමියේ හෙට දිනය එළිය කිරීමට පියවර ගනු ඇතැයි අප උදක්ම බලාපොරොත්තු වෙනවා.විසිරයෑමේ පෙළපාළියට අමතරව, ආධුනික ගුවන් භටයින්ගේ සරඹ සංදර්ශනයක්,, ගුවන් හමුදා තූර්ය වාදක කණ්ඩායමේ සංදර්ශනයක්, පැරිෂුට් සංදර්ශනයක් සහ හෙලිකොප්ටර් යානයක් උපයෝගී කරගෙන සතුරු කඳවුරකට පහර දී විනාශ කිරීමේ “නිදර්ශනයක්ද” ආධුනික ගුවන් භටයින් විසින් ප්‍රදර්ශනය කරන ලදී.පාඨමාලාවේ සෑම අතින්ම අතිශූර ගුවන් සෙබලා ලෙස ඩී. එම්. එන්. ප්‍රදීප් කුමාර, දක්ෂතම වෙඩික්කරු ලෙස එල්. ආර්. අයි. ක්‍රිෂාන්ත (ටී. ඒ. 28698) සරඹ අතින් දක්ෂතමයා ලෙස ටී. එම්. එස්. බණ්ඩාර (ටී. ඒ. 28614) පාඨමාලාවේ දක්ෂතම ශිෂ්‍ය ලෙස ටී. එච්. එම්. එම්. හේවගේ (ටී. ඒ. 28640) ශාරීරික යෝග්‍යතාවයෙන් දක්ෂතමයා ලෙස කේ. එම්. එම්. පී. කරුණාතිලක (ටී. ඒ. 28764) යන අයවලුන් සම්මාන හා ත්‍යාග හිමිකර ගන්නා ලදී..